**Εισαγωγή στην Αρχιτεκτονική**

Αρχιτεκτονική είναι τόσο η [τέχνη](http://el.wikipedia.org/wiki/%CE%A4%CE%AD%CF%87%CE%BD%CE%B7) όσο και η [επιστήμη](http://el.wikipedia.org/wiki/%CE%95%CF%80%CE%B9%CF%83%CF%84%CE%AE%CE%BC%CE%B7) του σχεδιασμού (με την έννοια της μελέτης, όχι μόνο του γραφικού σχεδίου) και της υλοποίησης [κτιρίων](http://el.wikipedia.org/wiki/%CE%9A%CF%84%CE%AF%CF%81%CE%B9%CE%BF). Το σχέδιο και η έκφραση του, που είναι ο σχεδιασμός, πραγματώνουν ένα αντικείμενο, ένα σύστημα μία αντικειμενική υλική διάσταση .Ένας πιο γενικός ορισμός θα περιελάμβανε το σχεδιασμό όλων των κτιστών υποδομών στο περιβάλλον, από το μακροσκοπικό επίπεδο του σχεδιασμού [πόλεων](http://el.wikipedia.org/wiki/%CE%A0%CF%8C%CE%BB%CE%B7) ως το μικροσκοπικό του σχεδιασμού [επίπλων](http://el.wikipedia.org/wiki/%CE%88%CF%80%CE%B9%CF%80%CE%BB%CE%BF) και προϊόντων καθημερινής χρήσης. Η αρχιτεκτονική περιλαμβάνει όχι μόνο το σχεδιασμό αλλά και το προϊόν της υλοποίησης. Ετυμολογικά, ο όρος προέρχεται από το ελληνικό *αρχή* και *τέχνη* - *τεκτονική* (κατασκευή/δημιουργία).

Η καλή αρχιτεκτονική βασίζεται σε τρεις αρχές: στην ομορφιά, στη σταθερότητα και στην ευχρηστία. Άρα δηλαδή διακρίνεται για τη λειτουργικότητα, την καλαισθησία αλλά και λοιπούς ψυχολογικούς παράγοντες. Θα πρέπει λοιπόν να εξισορροπούν αυτά τα τρία στοιχεία, χωρίς κανένα να υπερβαίνει τα άλλα. Έχει ζωτική σημασία για τον άνθρωπο. Μέσω αυτής αντικατοπτρίζεται η πολιτιστική εξέλιξη του ανθρώπου, διανοητική και συναισθηματική. Αντικειμενικός της στόχος είναι οι καλύτερες συνθήκες διαβίωσης που εξασφαλίζουν την ασφάλεια και την οργάνωση.

Η επιστήμη αυτή που μελετάμε «ανέρχεται εκ άλλων επιστημών» είχε λεχθεί κάποτε από τον Ρωμαίο συγγραφέα, αρχιτέκτονα και μηχανικό του 1ου αιώνα Βιτρούβιο. Περιλαμβάνει ένα ευρύτερο πεδίο γνώσεων, μεταξύ αυτών  [ιστορία](http://el.wikipedia.org/wiki/%CE%99%CF%83%CF%84%CE%BF%CF%81%CE%AF%CE%B1), [κοινωνικές επιστήμες](http://el.wikipedia.org/wiki/%CE%9A%CE%BF%CE%B9%CE%BD%CF%89%CE%BD%CE%B9%CE%BA%CE%AE_%CE%B5%CF%80%CE%B9%CF%83%CF%84%CE%AE%CE%BC%CE%B7), [οικονομία](http://el.wikipedia.org/wiki/%CE%9F%CE%B9%CE%BA%CE%BF%CE%BD%CE%BF%CE%BC%CE%AF%CE%B1), [πολιτική](http://el.wikipedia.org/wiki/%CE%A0%CE%BF%CE%BB%CE%B9%CF%84%CE%B9%CE%BA%CE%AE), [τέχνη](http://el.wikipedia.org/wiki/%CE%A4%CE%AD%CF%87%CE%BD%CE%B7), [τεχνολογία](http://el.wikipedia.org/wiki/%CE%A4%CE%B5%CF%87%CE%BD%CE%BF%CE%BB%CE%BF%CE%B3%CE%AF%CE%B1), [φιλοσοφία](http://el.wikipedia.org/wiki/%CE%A6%CE%B9%CE%BB%CE%BF%CF%83%CE%BF%CF%86%CE%AF%CE%B1), [φυσικές επιστήμες](http://el.wikipedia.org/wiki/%CE%A6%CF%85%CF%83%CE%B9%CE%BA%CE%AD%CF%82_%CE%B5%CF%80%CE%B9%CF%83%CF%84%CE%AE%CE%BC%CE%B5%CF%82), κ.α.

Η αρχιτεκτονική στον Ελλαδικό χώρο είχε ήδη ξεκινήσει από τους Προϊστορικούς χρόνους με τον Μινωικό και Μυκηναϊκό πολιτισμό. Στην συνέχεια, στην αρχαϊκή εποχή σπουδαίο ρόλο έπαιξε η λειτουργία του αρχαιοελληνικού ναού και όχι μόνο στα πλαίσια των Ελληνικών περιοχών αλλά ακόμη και στη Μικρά Ασία και τη Μεγάλη Ελλάδα (σημερινή Σικελία). Ειδικά στην αρχαία Αθήνα κατά την κλασσική περίοδο ανοικοδομήθηκαν κάποια από τα σπουδαιότερα ελληνικά μνημεία, όπως ο Παρθενώνας, το Παναθηναϊκό στάδιο, ο ναός της Αθηνάς Νίκης, το Ερέχθειο, τα Προπύλαια. Αλλά οπωσδήποτε ένας εντυπωσιακός τύπος οικοδομημάτων ήταν τα θέατρα με σπουδαία παραδείγματα το θέατρο Διονύσου και το Ωδείο Ηρώδου του Αττικού. Επιπλέον ένα σύνηθες αρχιτεκτονικό και διακοσμητικό της Αρχαίας Αθήνας ήταν οι στοές. Εκ των οποίων τρεις σημαντικότερες  Η [Βασίλειος Στοά](http://el.wikipedia.org/wiki/%CE%92%CE%B1%CF%83%CE%AF%CE%BB%CE%B5%CE%B9%CE%BF%CF%82_%CE%A3%CF%84%CE%BF%CE%AC), [των Ερμών](http://el.wikipedia.org/w/index.php?title=%CE%A3%CF%84%CE%BF%CE%AC_%CF%84%CF%89%CE%BD_%CE%95%CF%81%CE%BC%CF%8E%CE%BD&action=edit&redlink=1) και η [Πεισιανάκτειος](http://el.wikipedia.org/wiki/%CE%A0%CE%BF%CE%B9%CE%BA%CE%AF%CE%BB%CE%B7_%CE%A3%CF%84%CE%BF%CE%AC" \o "Ποικίλη Στοά). Εξίσου σημαντικό να αναφέρουμε είναι η οχύρωση των Αθηνών, ή αλλιώς τα Μακρά Τείχη. Κομβικό σημείο για την προστασία της Αθήνας από τους εχθρούς τα οποία ένωναν την αρχαία [Αθήνα](http://el.wikipedia.org/wiki/%CE%91%CE%B8%CE%AE%CE%BD%CE%B1) με τον [λιμένα](http://el.wikipedia.org/wiki/%CE%9B%CE%B9%CE%BC%CE%AD%CE%BD%CE%B1%CF%82) του [Πειραιά](http://el.wikipedia.org/wiki/%CE%A0%CE%B5%CE%B9%CF%81%CE%B1%CE%B9%CE%AC%CF%82).  
  
Φτάνοντας στα νεότερα χρόνια, η εποχή που η Αθήνα ανέδειξε τα μοναδικά αρχαία της μνημεία ήταν όταν έγινε η πρωτεύουσα του νέου ελληνικού κράτους, από το **1834**. Από τις αρχές του 20ου αιώνα όμως ξεκινούν οι μεγάλες αλλαγές. Οι Βαλκανικοί πόλεμοι διπλασίασαν τα ελληνικά εδάφη και ο τότε πρωθυπουργός Ε.Βενιζέλος με το ανορθωτικό έργο του έφερε την πόλη πιο κοντά στα ευρωπαϊκά πρότυπα. Έγιναν συστηματικές προσπάθειες για το σχεδιασμό του πολεοδομικού συγκροτήματος της πρωτεύουσας ενώ ίδρυση του Υπουργείου Συγκοινωνίας, η έναρξη λειτουργίας της Σχολής Αρχιτεκτόνων Mηχανικών, η εισαγωγή του οπλισμένου σκυροδέματος στην οικοδομική πρακτική και το διάταγμα του 1919 που ευνοούσε τα πολυώροφα κτίρια κατοικίας, αποτελούν χαρακτηριστικές εκφράσεις της πολιτικής βούλησης για αστικοποίηση δυτικού τύπου και τη μορφοποίηση πλέον της μοντέρνας αρχιτεκτονικής της Αθήνας.

Όλα αυτά μέχρι την Μικρασιατική καταστροφή το 1922. Από τότε μέχρι και τον Ελληνοϊταλικό πόλεμο του ’40 μεσολαβούν δεκαοχτώ χρόνια, μια περίοδος από τις συγκλονιστικότερες και αντιφατικότερες της αθηναϊκής ιστορίας. Ο πληθυσμός της πόλης αυξάνεται και ξεπερνά το 1 εκατ. Κατοίκους ενώ μείζον πρόβλημα ήταν η αντιμετώπιση του στεγαστικού των 230.000 ομογενών προσφύγων από τη Mικρά Aσία και των μεταναστών από την επαρχία και το εξωτερικό που ακύρωσαν ουσιαστικά τους μεγαλόπνοους πολεοδομικούς σχεδιασμούς της δεκαετίας του 1910.   
 Παρά το σημαντικό έργο της πολιτείας για την οργανωμένη προσφυγική και λαϊκή στέγη, η εκτός σχεδίου αυθαίρετη δόμηση αποτελεί λύση ανάγκης για μεγάλη μερίδα των οικονομικά ασθενέστερων μετοίκων. Tη στέγαση των μεσαίων και ανώτερων στρωμάτων αναλαμβάνει η ιδιωτική επιχειρηματική πρωτοβουλία, η οποία ευνοείται από μια σειρά οικονομικών μέτρων και νομοθετικών ρυθμίσεων. Έτσι στις κεντρικές συνοικίες της Αθήνας εδραιώνεται ο τύπος της αστικής πολυκατοικίας και κάνει την εμφάνισή του το ιδιότυπο σύστημα της αντιπαροχής.

Τότε είναι που οι η αγγλική ιδέα της κηπούπολης βρίσκει ευνοϊκό πεδίο εφαρμογής στα βόρεια και νότια προάστια της Αθήνας, το Ψυχικό, τη Φιλοθέη, τη Νέα Σμύρνη, το Π. Φάληρο κ.ά. Aυτά ακριβώς τα χρόνια μια σειρά έργων υποδομής και πολεοδομικών παρεμβάσεων δημοσίου συμφέροντος -όπως είναι η βελτίωση της συγκοινωνίας, η αύξηση των πλατειών και του πρασίνου- αναβαθμίζει την ποιότητα ζωής των κατοίκων και επισκεπτών της Αθήνας.

Η μεταπολεμική ζωή στην Αθήνα καθυστερεί ενώ τη σκιαγραφούν τα σκληρά βιώματα του ναζισμού και του εμφύλιου σπαραγμού μέχρι και το 1949. Η πολεοδομική και αρχιτεκτονική πορεία της πόλης εντείνεται από το ’50 μέχρι και τη δεκαετία του ’80. Κύρια αίτια η εκρηκτική αύξηση του πληθυσμού της ελληνικής πρωτεύουσας αλλά και ο περιορισμένος ρόλος της πολιτείας λόγω κομματικών συγκρούσεων και αλλαγής πολιτεύματος. Η Αθήνα ανακατασκευάζεται από την ιδιωτική πρωτοβουλία με το σύστημα της αντιπαροχής όπως προαναφέρθηκε, έτσι οι συνοικίες πλημμυρίζουν από πολυκατοικίες και το ιστορικό της κέντρο αφανίζεται.  Η επέκταση της πόλης γίνεται χωρίς σχέδιο με αυθαίρετη δόμηση. Η δημογραφική σταθερότητα των δεκαετιών του **1980 και 1990** και οι ευνοϊκότερες συγκυρίες θα διαφοροποιήσουν αρκετά την κατάσταση. Μια θετική εξέλιξη, η οποία συμβαδίζει με τις διεθνείς τάσεις, ήταν η αναβάθμιση του ιστορικού κέντρου, οι αστικές αναπλάσεις, η αποκατάσταση και αξιοποίηση ιστορικών κτιρίων.   
  
Με τον ερχομό του 21ου αιώνα, η Αθήνα μπαίνει σε τροχιά προετοιμασιών για τους Ολυμπιακούς Αγώνες του 2004. Ένα πρόγραμμα ενενήντα έξι έργων, αναπλάσεων και εξωραϊσμού σε συνδυασμό με έργα υποδομής και πρασίνου άλλαξαν το πρόσωπο της Αττικής. Απώτερος σκοπός αυτής της προσπάθειας ήταν η βελτίωση της ποιότητας ζωής των κατοίκων και επισκεπτών του πολεοδομικού συγκροτήματος της Αθήνας. Οι Ολυμπιακοί Αγώνες, από αυτήν την άποψη, μπορεί να αποδειχθούν ένα συμβολικό, περισσότερο, ορόσημο για την αλλαγή της ψυχολογίας. Συμβολικό όχι τόσο γιατί επ' ευκαιρία τους η αρχιτεκτονική που παράγεται στην Αθήνα διαφοροποιήθηκε δραματικά σε τρία ή τέσσερα χρόνια.  Η ανάληψη των Αγώνων συνέπεσε με μια πραγματική αλλαγή που ήδη είχε προδιαγράψει η δεκαετία του '90, ανεξαρτήτως της φιλοξενίας του μεγάλου αθλητικού γεγονότος. Αυτό που ονομάζουμε «καλή αρχιτεκτονική» άρχισε, πολύ δειλά είναι η αλήθεια, να ξαναγίνεται σημαντικό μέγεθος. Και όλο αυτό χάρη στο Σαντιάγκο Καλατράβα. Η εμπλοκή του στα έργα ανάπλασης του Ολυμπιακού Σταδίου συγκέντρωσε συχνά την προσοχή για διαφορετικούς λόγους. Η αλήθεια είναι ότι ο Σαντιάγο Καλατράβα παρέχει στην Αθήνα την αρχιτεκτονική ταυτότητα που απεγνωσμένα αναζητούσε η πρωτεύουσα εν όψει των Αγώνων, καθώς στα περισσότερα ολυμπιακά έργα η αρχιτεκτονική δεν ήταν δυστυχώς προτεραιότητα. Η υψηλής ποιότητας αρχιτεκτονική που θα συναντήσουν χιλιάδες Αθηναίοι στο Ολυμπιακό Στάδιο δημιουργεί αυτομάτως ένα νέο μέτρο και αυξάνει υποσυνείδητα τις απαιτήσεις μας.   
Η διασπορά της καλής αρχιτεκτονικής, όλο και συχνότερα, σε διαφορετικά σημεία της πόλης, δημιουργεί έναν «πολιορκητικό» κλοιό γύρω από το αθηναϊκό κέντρο, το οποίο εξακολουθεί να εκπέμπει μια συντηρητική αύρα. Αν εξαιρέσουμε κάποιες εσωτερικές διαμορφώσεις σε καταστήματα, μπαρ ή εστιατόρια, η αρχιτεκτονική στο αθηναϊκό κέντρο μοιάζει σταματημένη στη δεκαετία του '70. Η αναπόφευκτη φθορά των παλιών οικοδομών δημιουργεί τις προϋποθέσεις για μία νέα γενιά κτιρίων, που εν δυνάμει μπορούν να αλλάξουν την όψη της Αθήνας. Οι φρεσκοβαμμένες πολυκατοικίες δημιουργούν ευπρόσδεκτες ψευδαισθήσεις, αλλά η Αθήνα γρήγορα θα αναζητήσει νέα κτίρια περισσότερο «υγιή», περισσότερο λειτουργικά, περισσότερο όμορφα.